Държавен вестник, бр. 68, 2025 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  68
с евромонети преди датата на въвеждане 
на еврото, включително за общата сума на 
тези евробанкноти, евромонети и стартови 
комплекти с евромонети, разпределена по 
номинали.
(5) За извършване на подзареждане бан­
ките не събират такси.
Договор за подзареждане
Чл. 10. Договорът за подзареждане съдър­
жа условията, при които банката извършва 
подзареждане с евробанкноти и евромонети за 
сметка на подзаредените лица, в това число: 
1. задължението на подзареденото лице да 
съхранява в помещенията си евробанкнотите 
и евромонетите, предоставени чрез подзареж­
дане, отделно от всички други евробанкноти, 
евромонети, български левове, други валути 
и активи, на сигурно място, за да се избегнат 
повреда, унищожаване, кражба, грабеж или 
преждевременно пускане в обращение;
2. задължението на подзареденото лице да 
осигури възможност за проверка от страна 
на БНБ в помещенията, в които съхранява 
количествата евробанкноти и евромонети;
3. задължението за плащане на неустойка 
в случай на нарушение на задълженията, 
свързани с подзареждането, като размерът 
на тази неустойка е не по-висок от размера 
на неустойката, начислена по отношение на 
банката от БНБ по чл. 3, ал. 1, т. 7; 
4. реда, по който банката извършва подза­
реждане със стартови комплекти с евромоне­
ти, както и условията за тяхното съхранение;
5. правото на банката да изиска връщането 
на предоставените по силата на договора за 
подзареждане евробанкноти, евромонети и 
стартови комплекти с евромонети, в случай 
че се установи, че предоставените средства 
не се съхраняват съгласно изискванията по 
тази наредба;
6. задължението на подзареденото лице да 
уведоми незабавно банката, ако се промени 
мястото на съхранение на получените от 
подзареждането евробанкноти и евромонети; 
7. данни за контакт на представител на 
банката и на подзареденото лице, които се 
предоставят на БНБ при поискване за целите 
на проверка за спазването на тази наредба. 
Опростена процедура за подзареждане
Чл. 11. (1) Банка прилага опростена проце­
дура за подзареждане при следните условия:
1. търговецът е микропредприятие;
2. номиналната стойност на евробанкно­
тите и евромонетите, с които търговецът ще 
бъде подзареден, не надхвърля 10 000 (десет 
хиляди) евро;
3. търговецът попълни и подпише декла­
рация по образец съгласно приложение № 1 
от настоящата наредба;
4. търговецът съхранява в помещенията си 
подзаредените евробанкноти и евромонети 
отделно от другите евробанкноти и евромо­
нети, друга валута или собственост, за да се 
избегне тяхното пускане в обращение преди 
датата на въвеждане на еврото. 
5. търговецът предоставя правото на БНБ 
да извършва проверки в помещенията му за 
установяване на наличието на подзаредените 
евробанкноти и евромонети. 
(2) Опростена процедура за подзареждане 
може да се извършва не по-рано от 5 дни 
преди датата на въвеждане на еврото. 
(3) Левовата равностойност, която съот­
ветства на номиналната стойност на евро­
банкнотите и евромонетите, които са под­
заредени от банката на търговец на дребно 
по опростена процедура за подзареждане, се 
блокира по сметката на търговеца на дреб­
но при банката и се дебитира на датата на 
въвеждане на еврото.
Г л а в а  ч е т в ъ р т а
СТАРТОВИ КОМПЛЕКТИ С ЕВРОМОНЕТИ
Продажба на стартови комплекти
Чл. 12. (1) Стартови комплекти с евромо­
нети се продават:
1. от БНБ на физически лица;
2. от банките на физически лица и тър­
говци.
(2) Стартови комплекти с евромонети се 
продават от БНБ и банките от 1 декември 
2025 г. до деня, прехождащ датата на въвеж­
дане на еврото. След датата на въвеждане на 
еврото евромонетите, включени в стартовите 
комплекти, представляват законно платежно 
средство и за тях не се прилагат чл. 16 и 17. 
(3) При продажба на стартови комплекти 
с евромонети на физически лица и търговци 
се установява самоличността на получате­
ля – физическо лице или представител на 
търговеца.
(4) Върху продажбата на стартов комплект 
с евромонети по номинална стойност не се 
начислява ДДС. 
(5) Ако не е предвидено друго в тази гла­
ва, по отношение на стартовите комплекти 
с евромонети се прилагат съответно глави 
втора и трета. 
Първоначално зареждане на банките със 
стартови комплекти с евромонети
Чл. 13. (1) Българската народна банка 
извършва първоначално зареждане на бан­
ките със стартови комплекти с евромонети 
не по-рано от два месеца преди датата на